open-index/open-wikipedia-markdown huggingface dataset:
Senarai orang

Tuan Haji Abdul Rahman bin Tuan Haji Muhammad

Imam Masjid Futuhurrahman Charok Keladi yang terletak di Kampung Asam Jawa, Pendang, Kedah.

Pengasas Pondok Asam Jawa

Pendidikan: Pondok Charok Keladi

Tempat mengajar: Istana Anak Bukit

Pasangan: Zaharah Bt Hassan

Zuriat:

# Saodah Bt Abdul Rahman
# Sayuti Bin Abdul Rahman
# Nawawi Bin Abdul Rahman
# Salmah Bt Abdul Rahman
# Aminah Bt Abdul Rahman
# Siti Aishah  Bt Abdul Rahman
# Siti Khalsom Bt Abdul Rahman
# Suhaimi Bin Abdul Rahman
# Nafisah Bt Abdul Rahman
Kalemon

**Kalemon** ialah sebuah platform pembelajaran digital yang menyeluruh bagi pengajaran dan pembelajaran Bahasa Arab kepada penutur bukan asli. Kalemon menawarkan kurikulum interaktif untuk digunakan di sekolah rendah dan menengah (K‑12) serta pembelajaran luar sekolah, berdasarkan teknik pembelajaran kendiri dan hibrid yang berfokus kepada keperluan pelajar individu.

## Asal usul dan matlamat
Kalemon diasaskan sebagai salah satu inisiatif oleh **Almotahida Education Group**, dengan objektif untuk memperkasa penutur bukan Arab dalam kemahiran mendengar, membaca, bertutur dan menulis, melalui kurikulum yang dibangunkan mengikut keperluan pelbagai kumpulan pelajar.

## Program dan perkhidmatan
Kalemon menyediakan pelbagai jenis penyelesaian pendidikan, antaranya:

* **Kurikulum sekolah (K‑12):** Silibus interaktif mengikut tahap persekolahan.
* **Pengajaran Bahasa Arab kepada penutur asing:** Bahan digital yang dibina berdasarkan tahap kemahiran dan latar budaya pelajar.
* **Program khusus:** Untuk golongan diplomat, profesional kesihatan dan lain-lain.
* **Pengajaran kaligrafi Arab:** Sebagai tambahan dalam kemahiran menulis.
* **Analisis prestasi:** Menyediakan laporan kemajuan pelajar kepada guru.

## Pengiktirafan dan integrasi
Kurikulum Kalemon telah digunakan oleh institusi pendidikan di dunia Arab, seperti:

* **Sekolah al-Huffaz** dan **Sekolah al-Omari** di Jordan, yang menubuhkan pusat pembelajaran khas menggunakan kurikulum Kalemon.
* Platform **Hawwaz** telah melancarkan **Sekolah Digital Antarabangsa Kalemon**.

## Anugerah dan penghargaan
Pada tahun 2023, Kalemon memenangi **Anugerah Bahasa Arab Mohammed bin Rashid** dalam kategori *"Inisiatif Terbaik untuk Pengajaran Bahasa Arab kepada Penutur Bukan Asli"*, atas pencapaiannya dalam pembangunan kandungan pendidikan digital menggunakan teknologi **Kecerdasan Buatan (AI)**.

## Pengaruh dan impak
Kalemon kini digunakan oleh institusi pendidikan di negara-negara Arab dan Teluk seperti Oman. Kementerian Kebudayaan Oman telah menandatangani perjanjian untuk mencetak dan menyesuaikan siri kurikulum Kalemon untuk pengajaran Bahasa Arab di sana.

## Lihat juga
* Teknologi pendidikan

## Rujukan
Biojisim (ekologi)

**Biojisim** ialah jumlah jisim organisma biologi yang hidup di kawasan atau ekosistem tertentu pada masa tertentu. Biojisim boleh merujuk *biojisim spesies*, iaitu jisim satu atau lebih spesies, atau kepada *biojisim komuniti*, iaitu jisim semua spesies dalam komuniti. Ia merangkumi mikroorganisma, tumbuhan, dan haiwan, dan biasanya dinyatakan sebagai jumlah jisim atau purata jisim per unit luas.

Pada tahun 2018, Bar-On et al. menganggarkan jumlah biojisim hidup Bumi pada kira-kira 550 bilion tan karbon, dengan majoritinya terdapat dalam tumbuhan. Kajian pada tahun 1998 oleh Field et al. menganggarkan pengeluaran primer bersih tahunan sejagat untuk biojisim hanya sekadar lebih sedikit daripada 100 bilion tan karbon setahun. Walaupun bakteria pernah dipercayai menyumbang biojisim yang setanding dengan tumbuhan, penyelidikan lebih terkini menunjukkan ia hanya mewakili bahagian yang lebih kecil. Jumlah bilangan pasangan bes DNA di Bumi (yang kadangkala digunakan sebagai anggaran kasar biodiversiti global) telah dianggarkan sebanyak , dengan jisim sekitar 50 bilion tan. Menjelang tahun 2020, jisim bahan buatan manusia atau jisim antropogenik, yang ditakrifkan sebagai "jisim yang tertanam dalam objek pepejal tidak bernyawa yang dibuat oleh manusia (yang masih belum dirobohkan atau dikeluarkan dari perkhidmatan)", diunjurkan mengatasi semua biojisim hidup di Bumi.

## Rujukan

## Bacaan lanjut

* 
* 
* 

## Pautan luar

* Biocubes: a visualization of biomass and technomass
* The mass of all life on Earth is staggering — until you consider how much we've lost
* Counting bacteria 
* Trophic levels
* Biomass distributions for high trophic-level fishes in the North Atlantic, 1900–2000
Rancangan Malaysia Ketiga Belas

**Rancangan Malaysia Ketiga Belas (RMK-13)** ialah sebuah rangka tindakan komprehensif yang disediakan oleh Unit Perancang Ekonomi Jabatan Perdana Menteri Malaysia dan Kementerian Kewangan Malaysia, Kementerian Ekonomi Malaysia berperanan sebagai pemantau. Pelan ini bakal menjadi lanjutan kepada Rancangan Malaysia Kedua Belas dengan arah strategi yang jelas dalam rancangan peruntukan belanjawan negara dari 2026 hingga 2030 bagi semua sektor ekonomi di Malaysia. Rangka ini dibentangkan oleh Perdana Menteri Anwar Ibrahim di ruang Dewan Rakyat di Parlimen pada 31 Julai 2025. Antara Intipati yang diumumkan oleh Kerajaan adalah Presiden Amerika Syarikat, Donald Trump memutuskan untuk menyemak semula kadar tarif yang akan dikenakan ke atas Malaysia selewat-lewatnya pada hari Jumaat, 1 Ogos 2025. selain itu, Trump juga mengesahkan akan hadir ke Sidang Kemuncak ASEAN Ke-47 di Kuala Lumpur pada Oktober ini. 

## Huraian
RMK-13 mengetengahkan asas-asas strategik berdasarkan inisiatif kemakmuran bersama yang merangkumi tiga dimensi, yakni pembangunan semula ekonomi, penerapan sistem sosial yang inklusif dan penekanan terhadap pembangunan mapan.

## Rujukan


#### Bibliografi

## Pautan luar
* Laman rasmi RMK13 oleh Kementerian Ekonomi Malaysia
Pentadbiran Ketenteraan Soviet di Jerman

**Pentadbiran Ketenteraan Soviet di Jerman** (; Sovyetskaya Voyennaya Administratsiya v Germanii, SVAG; , SMAD) ialah kerajaan tentera Kesatuan Soviet yang beribu pejabat di Berlin-Karlshorst, dan secara langsung mentadbir zon pendudukan Soviet di Jerman dari masa penyerahan kalah Jerman pada Mei 1945 sehinggalah selepas penubuhan Republik Demokratik Jerman (GDR) pada Oktober 1949.

Menurut Perjanjian Potsdam pada tahun 1945, SMAD diberikan bahagian timur Jerman masa kini, yang kebanyakannya terdiri daripada Prusia tengah. Prusia telah dibubarkan oleh Pihak Bersekutu pada tahun 1947 dan kawasan tersebut dibahagikan kepada beberapa negeri Jerman *(Länder)*. Wilayah-wilayah Jerman di sebelah timur Garisan Oder-Neisse telah sama ada dianeksasi oleh Kesatuan Soviet atau diberikan kepada Poland, dan penduduk Jerman di kawasan-kawasan ini telah diusir secara paksa, di mana harta benda mereka telah dirampas dan kebanyakan barangan peribadi mereka telah dicuri semasa pemindahan ke zon-zon Amerika, British, dan Soviet.

## Pegawai terkenal dalam SVAG
*Marsyal Kesatuan Soviet Georgy Zhukov, panglima tertinggi SMAD, 1945–46
*Marsyal Kesatuan Soviet Vasily Sokolovsky, panglima tertinggi SMAD, 1946–49
*Marsyal Kesatuan Soviet Vasily Chuikov, panglima tertinggi SMAD, Mac 1949 – Oktober 1949
*Mejar Jeneral Sergei Ivanovich Tiulpanov, pengarah Jabatan Propaganda
*Leftenan kolonel Aleksandr Dymshits, pengarah Jabatan Kebudayaan
*Kolonel Jeneral Vladimir Kurasov, Ketua Staf

## Lihat juga
*Zon Pendudukan Soviet di Jerman
*Kumpulan Tentera Soviet di Jerman
*Pendudukan Jerman oleh Pihak Bersekutu
*Suruhanjaya Ekonomi Jerman
*Kongres Rakyat Jerman
*Majlis Rakyat Jerman
*Suruhanjaya Kawalan Rakyat

## Rujukan

## Pautan luar
*World History at KMLA: History of East Germany
Annapurna (Dewi)

**Annapurna** (IAST: Annapūrṇā), **Annapurneshwari, Annada** atau **Annapoorna** ialah suatu rupa Dewi Parvati dan disanjung sebagai dewi untuk makanan. Jika Tuhan adalah pencipta alam semesta ini, kuasa-Nya yang digunakan untuk mencipta digambarkan sebagai dewi, pasangannya, yang biasanya dikenali sebagai Sakti. Kebanyakan dewi dalam panteon Hindu merupakan aspek-aspek Parvati, pasangan Siva, dewa ketiga dalam Trimurti Hindu yang bertanggungjawab atas kemusnahan dan peleraian alam semesta.  

Annapurna, pemilik dan pemberi makanan, merupakan salah satu aspek penting Parvati. Beliau mendapat nama ini kerana pernah memberi makanan atau *anna* kepada Tuhan Siva sendiri ketika ia mengembara sebagai seorang pertapa. Annapurna digambarkan sedang menyajikan makanan dari sebuah bekas yang diperbuat daripada delima merah.

## Etimologi
Nama Annapurna berasal daripada bahasa Sanskrit yang bermaksud "pemberi makanan dan zat." Perkataan *anna* bermaksud "makanan" atau "bijirin", manakala *purna* bermaksud "penuh, lengkap dan sempurna."

Gunung Annapurna di Himalaya dipercayai dinamakan sempena namanya, kerana dewi ini dipercayai merupakan salah seorang puteri Himavat, raja pergunungan. Di dunia Barat, dewi ini digelar sebagai "Tuhan Hindu bagi masakan" kerana kaitannya dengan makanan dan pemakanan.

Nama-nama lain bagi Annapurna termasuk:

* **Visalakshi** – yang bermata besar.
* **Visvasakti** – kuasa alam semesta.
* **Visvamata** – ibu kepada seluruh dunia.
* **Sristihetukavaradani** – yang mengurniakan anugerah demi kebaikan dunia.
* **Bhuvanesvari** – dewi bumi.
* **Renu** – dewi zarah atom.
* **Annada** – penderma makanan.

## Ikonografi
Dari segi ikonografi, dewi juga mungkin digambarkan dengan empat tangan, dua tangan memegang *pasa* (tali) dan *parasu* (kapak perang), manakala dua tangan lagi menunjukkan *varada mudra* (isyarat pemberian anugerah) dan *abhaya mudra* (isyarat perlindungan daripada ketakutan).

Pemujaan Annapurna dipercayai dapat memastikan sesebuah rumah tangga tidak akan kekurangan makanan. Perayaannya biasanya disambut pada bulan Caitra (April), terutamanya di Bengal.

Kuil Annapurna di Kashi (Varanasi atau Banaras di Uttar Pradesh) amat terkenal.

## Mantera
*annapurnae sadápurnae*

*shañkarapránaavallabhe*

*jòánavarágyasiddyartham*

*bhikshám dehi ca párvati*Maksud: “Wahai Dewi Parvati, Annapurna yang senantiasa melimpah anugerah, permaisuri mulia bagi Sankara, kurniakanlah kami rezeki-Mu sebagai bekal menuju ilmu yang sejati dan hati yang bebas daripada keterikatan dunia.”

## Lihat juga

* Diet dalam Agama Hindu
* Sakti
* Parvati

## Pautan luar
Sree Annapurna Stotram

## Rujukan
Majlis TVET Negara Malaysia

**Majlis TVET Negara** (, singkatan: **MTVET**; juga dikenali sebagai **Majlis TVET Negara Malaysia**) ialah sebuah badan penyelaras kerajaan yang ditubuhkan pada 18 Disember 2020 untuk menyelaras dasar dan strategi TVET di Malaysia.   
Majlis ini berada di bawah penyeliaan Jabatan Perdana Menteri Malaysia dan dipengerusikan oleh Timbalan Perdana Menteri Malaysia, Datuk Seri Dr Ahmad Zahid Hamidi. 

## Sejarah
Majlis ini ditubuhkan selepas kerajaan mengenal pasti keperluan untuk menyelaraskan pelaksanaan TVET yang sebelum ini dijalankan oleh pelbagai kementerian dan agensi.   
Pada 8 April 2025, Mesyuarat MTVET membincangkan strategi penglibatan industri berteknologi tinggi dan perancangan naik taraf kepada Suruhanjaya TVET Negara. 

## Struktur Organisasi
Majlis TVET Negara beroperasi melalui tiga peringkat:
# **Majlis TVET Negara** – dipengerusikan oleh Timbalan Perdana Menteri Malaysia. 
# **Jawatankuasa Eksekutif** – dipengerusikan bersama oleh Menteri Pendidikan Tinggi Malaysia dan Menteri Sumber Manusia Malaysia.
# **Kumpulan Fokus TVET** – diketuai oleh Ketua Setiausaha Kementerian Pendidikan Tinggi Malaysia.

Sekretariat MTVET ditempatkan di Putrajaya dan diketuai oleh Ts. Dr. Azmir bin Mohd Yunus. 

## Objektif dan Fungsi
* Menyelaraskan dasar dan strategi TVET peringkat nasional.
* Memastikan kurikulum TVET memenuhi keperluan industri.
* Menyediakan platform pengambilan pelajar berpusat melalui sistem UP_TVET.
* Membina ekosistem kerjasama melalui TVET Collaboration Hub. 

## Skop dan Penyertaan
Sebanyak 12 kementerian menawarkan program TVET melalui lebih 1,345 institusi (awam dan swasta) di seluruh negara. 

## Inisiatif Utama
* **UP_TVET**: Sistem permohonan TVET berpusat bermula Januari 2024. 
* **Hari TVET Negara**: Sambutan tahunan bermula 2024; acara 2025 di MITC, Melaka dengan penyertaan lebih 30,000 pengunjung. 

## Cadangan Masa Depan
Kerajaan merancang menaik taraf MTVET kepada Suruhanjaya TVET Negara untuk memperkukuh tadbir urus dan penglibatan industri. 

## Kerjasama Agensi
* Jabatan Pembangunan Kemahiran (DSD/JPK)
* Malaysian Qualifications Agency (MQA) 

## Pautan Luar
* Laman Web Rasmi Majlis TVET Negara
* Facebook Rasmi MTVET

## Rujukan
Pemakaian sementara (perjanjian)

Pemakaian sementara perjanjian ialah situasi khusus di mana perjanjian atau sebahagian daripada perjanjian digunakan sementara sementara menunggu mula berkuat kuasa. 

Perkara 25 Konvensyen Vienna mengenai Undang-undang Perjanjian memperuntukkan:

*

## Rujukan

## Bacaan lanjut
* International Law Commission: Analytical Guide to the Work of the International Law Commission – Provisional application of treaties
* Brölmann, Guido Den Dekker (2020) Treaties, Provisional Application in *Max Planck Encyclopedia of Public International Law* of the *Max Planck Encyclopedias of International Law*
*  Mahnoush H. Arsanjani, W. Michael Reisman (2011) Provisional Application of Treaties in International Law: The Energy Charter Treaty Awards in Enzo Cannizzaro, editor, *The Law of Treaties Beyond the Vienna Convention*. .
* Merijn Chamon (2020) Provisional Application of Treaties: The EU's Contribution to the Development of International Law. *European Journal of International Law*, chaa061

## Pautan luar
* Provisional application of treaties -- Bibliographies on the topics of the International Law Commission (nos. 17/17A in the list) (UNOG Library)
Penembakan New York City 2025

Pada 28 Julai 2025, berlaku satu penembakan dengan raifal auto di 345 Park Avenue, Midtown Manhattan, New York City. Insiden itu bermula pada jam 6:28 petang EDT (UTC4) apabila seorang lelaki bersenjata dari Amerika Syarikat yang bernama Shane Tamura, 27 tahun memakai kevlar, menembakan senapang automatik berjenis AR-15 di dalam bangunan pejabat federasi ragbi. Membunuh empat orang, termasuk seorang pegawai polis New York City bernama Didarul Islam yang sedang cuti. Tamura membunuh dirinya selepas kehabisan peluru.

## Rujukan
Anjing bantuan pergerakan

**Anjing bantuan mobiliti**, **anjing bantuan pergerakan**, **anjing khidmat mobiliti**, atau **anjing khidmat pergerakan** ialah anjing yang dilatih untuk membantu orang kurang upaya fizikal yang mempunyai isu mobiliti, seperti keseimbangan lemah atau sebagai pengguna kerusi roda tidak ambulatori. Peranan termasuk "penyediaan keseimbangan dan kestabilan", pengambilan dan pembawaan objek, penarikan kerusi roda, pembukaan dan penutupan pintu, dan pengendalian suis lampu. Anjing bantuan mobiliti dapat memberikan impak positif ketara terhadap kehidupan pengendali mereka.

Sesetengah anjing berpendirian lebih besar dengan sendi kukuh dilatih untuk menarik individu berkerusi roda dan memakai sejenis abah-abah yang direka khusus untuk penarikan. Walau bagaimanapun, penarikan kerusi roda kekal berkontroversi. Banyak program di Amerika Syarikat membatasi "penarikan kerusi roda" kepada jarak lurus singkat, paling lazim untuk bantuan masuk dan keluar lintasan. Sebuah kajian mendapati bahawa penggunaan daya tarikan yang disediakan oleh anjing khidmat mempunyai faedah fizikal kerana pengguna kerusi roda manual dapat mengendalikan kerusi mereka dengan kurang usaha.

Satu lagi jenis tugas anjing bantuan mobiliti ialah "imbangan balas". Ia digunakan untuk pesakit penyakit Parkinson dan pesakit sklerosis berbilang, bersama-sama dengan kecelaruan dan keadaan lain. Pengendali tidak meletakkan berat sepenuhnya pada anjing. Walau bagaimanapun, anjing tersebut dapat membantu seseorang dengan gaya jalan dan keseimbangan semasa berjalan. Ini juga dapat membantu mereka yang mengalami gejala kehilangan deria propriosepsi, seperti ketidakupayaan untuk berjalan dalam garis lurus. Anjing ini biasanya memakai rompi khas supaya pemilik dapat memasang pemegang mirip tongkat. Ini membolehkan anjing memandu pemilik dan membantu dengan keseimbangan mereka.

Anjing bantuan mobiliti dilatih untuk melaksanakan tindakan spesifik berdasarkan tugas yang secara langsung mengurangkan ketidakupayaan pengendali mereka — dan dilindungi di bawah Akta Orang Kurang Upaya Amerika (ADA).

## Lihat juga
* Anjing pekerja

## Rujukan
Ketumbukan udara

**Ketumbukan udara** ialah istilah yang digunakan di beberapa negara, terutamanya di Perancis, sebagai istilah yang bersamaan dengan tentera udara. Di Rusia, ketumbukan udara merupakan sebuah markas utama dalam Tentera Udara Rusia.

Menurut sejarah, Jepun atau ketumbukan udara Soviet ialah satu formasi tentera besar yang terdiri daripada beberapa kor atau divisyen dalam pasukan udara Kesatuan Soviet dan Empayar Jepun sebelum dan semasa Perang Dunia Kedua. Di Kesatuan Soviet, istilah ini terus digunakan selepas perang. Di sepanjang Perang Pasifik, Angkatan Udara Tentera Darat Imperial Jepun disusun kepada empat Ketumbukan Udara, dan dua lagi ditambah pada peringkat akhir perang.

## Rujukan
Penembakan Grand Sierra Resort

Pada 28 Julai 2025, seorang lelaki bernama Dakota Hawyer, 26 tahun, menembakan kedua pistolnya di luar valet barat laut Grand Sierra Resort di Reno, Nevada, membunuh tiga lelaki dan mencederakan empat lelaki lain sebelum ditembak oleh polis dan ditahan.

## Rujukan
Plat Eurasia

**Plat Eurasia** ialah plat tektonik yang merangkumi sebahagian besar Eurasia (sebuah daratan yang terdiri daripada benua tradisional Asia dan Eropah), dengan pengecualian ketara di Semenanjung Arab, benua kecil India, dan kawasan timur Banjaran Chersky di timur Siberia. Ia juga termasuk kerak lautan yang memanjang ke arah barat ke Rabung Tengah Atlantik dan ke utara ke Permatang Gakkel.

## Sempadan
Pinggir barat ialah sempadan plat persimpangan tiga dengan plat Amerika Utara dan plat Nubia di persimpangan tiga Azores yang aktif seismik, memanjang ke utara di sepanjang Rabung Tengah Atlantik ke arah Iceland. Permatang seperti rabung terbentuk di sempadan plat mencapah. Ia terletak di dalam air dalam dan sangat sukar untuk dipelajari. Para saintis kurang mengetahui tentang rabung tengah lautan berbanding planet-planet dalam Sistem Suria.

Ada satu lagi simpang tiga di mana plat Eurasia bertemu dengan plat Arab. Subplat Anatolia kini sedang dihimpit oleh perlanggaran plat Eurasia dengan plat Arab di Zon Sesar Anatolia Timur.

Sempadan antara plat Amerika Utara dan plat Eurasia di kawasan sekitar Jepun telah digambarkan sebagai "bergeser". Terdapat peta yang berbeza untuknya berdasarkan perihal tektonik, seismik dan mekanisme fokus gempa bumi. Geometri plat termudah menarik sempadan dari Permatang Nansen melalui zon ubah bentuk yang luas di Asia Utara ke Laut Okhotsk, kemudian ke selatan melalui Pulau Sakhalin dan Hokkaido ke persimpangan tiga di Jurang Jepun. Akan tetapi, pandangan mudah ini telah berjaya dicabar melalui penyelidikan yang lebih terkini. Semasa tahun 1970-an, Jepun dianggap terletak di plat Eurasia di persimpangan empat dengan plat Amerika Utara apabila sempadan timur plat Amerika Utara dilukis melalui selatan Hokkaido.

Semua letusan gunung berapi di Iceland, seperti letusan Eldfell pada tahun 1973, letusan Laki pada tahun 1783 dan letusan Eyjafjallajökull pada tahun 2010, disebabkan oleh pergerakan plat Amerika Utara dan Eurasia yang terpisah, yang merupakan hasil daripada daya sempadan plat yang berbeza.

Sempadan menumpu antara plat Eurasia dengan plat India membentuk banjaran gunung Himalaya. Geodinamik Asia Tengah didominasi oleh interaksi antara plat Eurasia dan plat India. Di kawasan ini, banyak sub-plat atau blok kerak telah diiktiraf, yang membentuk zon transit Asia Tengah dan Asia Timur.

## Lihat juga

* Plat Sunda
* Subplat Anatolia
* Plat Laut Aegea

## Rujukan
Plat Antartika

**Plat Antartika** ialah plat tektonik yang mengandungi benua Antartika, Dataran Tinggi Kerguelen, dan beberapa pulau terpencil di Lautan Selatan dan lautan sekitarnya yang lain. Selepas perpisahan dari Gondwana (bahagian selatan superbenua Pangea), plat Antartika mula memindahkan benua Antartika ke selatan ke lokasi terpencilnya sekarang, menyebabkan benua itu memiliki iklim yang lebih sejuk. Plat Antartika disempadani hampir keseluruhannya oleh sistem rabung tengah lautan lanjutan. Plat yang bersebelahan ialah plat Nazca, plat Amerika Selatan, plat Afrika, plat Somalia, plat Indo-Australia, plat Pasifik, dan, merentasi sempadan transformasi, plat Scotia dan Sandwich Selatan.

Plat Antartika mempunyai keluasan kira-kira . Ia merupakan plat tektonik kelima terbesar di Bumi.

Pergerakan plat Antartika dianggarkan sekurang-kurangnya  setahun ke arah Lautan Atlantik.

## Pembenaman ke bawah Amerika Selatan
Plat Antartika mula membenam ke bawah Amerika Selatan 14 juta tahun dahulu pada zaman Miosen. Pada mulanya, ia membenam hanya di hujung paling selatan Patagonia, bermakna persimpangan tiga Chile terletak berhampiran Selat Magellan. Apabila bahagian selatan plat Nazca dan Kenaikan Chile telah dimakan oleh subduksi, kawasan yang lebih utara dari plat Antartika mula menunjam di bawah Patagonia sehingga persimpangan tiga Chile terletak pada masa ini di hadapan Semenanjung Taitao di 46°15' S. Pembenaman plat Antartika ke bawah Amerika Selatan telah menaikkan Patagonia ketika ia mengurangkan aliran seret ke bawah dalam mantel Bumi yang asalnya deras, ketika mana oleh plat Nazca membenam ke bawah Patagonia. Topografi dinamik yang disebabkan oleh peningkatan ini menaikkan teres dan pantai marin berumur zaman Kuarterner merentasi pantai Atlantik Patagonia.

## Senarai badan tanah

* Pulau Amsterdam (Perancis)
* Antartika
** Antartika Timur
** Pergunungan Trans-Antartika
** Antartika Barat
*** Semenanjung Antartika
* Kepulauan Crozet (Perancis)
* Pulau Heard dan Kepulauan McDonald (Australia)
** Pulau Heard
** Kepulauan McDonald
* Kepulauan Kerguelen (Perancis)
* Pulau Peter I
* Kepulauan Putera Edward (Afrika Selatan)
* Pulau Saint Paul (Perancis)
* Kepulauan Orkney Selatan
* Kepulauan Shetland Selatan

## Rujukan
Plat Burma

**Plat Burma** ialah sebuah plat tektonik kecil atau plat mikro yang terletak di Asia Tenggara, dan kadangkala dianggap sebahagian daripada plat Eurasia yang lebih besar. Kepulauan Andaman, Kepulauan Nicobar, dan barat laut Sumatera terletak di atas plat. Busur pulau ini memisahkan Laut Andaman dari Lautan Hindi utama di barat.

Di sebelah timurnya terletak plat Sunda yang terpisah di sepanjang sempadan transformasi, dan wujud di garis kasar utara-selatan melalui Laut Andaman. Sempadan antara plat Burma dan Sunda ini merupakan pusat sebaran dasar laut marginal yang telah membawa kepada pembukaan Laut Andaman (dari arah selatan) dengan "menolak keluar" busur pulau Andaman-Nicobar-Sumatra dari tanah besar Asia, satu proses yang bermula kira-kira 4 juta tahun yang lalu.

Di sebelah barat terdapat plat India yang jauh lebih besar, terbenam ke bawah bahagian barat plat Burma. Zon benam yang luas ini telah membentuk Palung Sunda.

## Sejarah tektonik
Dalam model sejarah tektonik reka semula di kawasan itu, pergerakan plat Indo-Australia yang secara amnya ke utara mengakibatkan perlanggaran substantifnya dengan benua Eurasia yang bermula semasa zaman Eosen, kira-kira 50–55 juta tahun dahulu (Ma). Perlanggaran dengan Asia ini memulakan penaikan orogenik yang telah membentuk pergunungan Himalaya, serta keretakan plat Indo-Australia ke dalam plat India moden, plat Australia, dan mungkin plat Capricorn.

## Aktiviti tektonik terkini
Pada 26 Disember 2004, sebahagian besar sempadan antara plat Burma dan plat India tergelincir, menyebabkan gempa bumi dan tsunami Lautan Hindi 2004. Gempa bumi megathrust ini mempunyai anggaran momen magnitud 9.1–9.3 . Sempadan sepanjang lebih  mengalami tujahan sesar lalu ternaik  serta tertolak . Kenaikan cepat ini (tujuh minit) menghasilkan sebuah tsunami yang mengorbankan kira-kira 229,800 orang di pesisir Lautan Hindi.

## Rujukan

## Bacaan lanjut

*  pdf
* Paul, J., Burgmann, R., Gaur, V. K., Bilham, R., Larson, K. M., Ananda, M. B., Jade, S., Mukal, M., Anupama, T. S.. Satyal, G., Kumar, D. 2001 The motion and active deformation of India. Geophys. Res. Lett. Vol. 28, No. 04, 647–651 2001.
Heliosentrisme

**Heliosentrisme** (juga dikenali sebagai **model heliosentrik**) merupakan model astronomi gantian melibatkan Bumi dan semua planet lain berorbit mengelilingi Matahari yang merupakan pusat alam semesta. Dari segi sejarah, heliosentrisme bertentangan dengan geosentrisme, yang meletakkan Bumi di tengah. Tanggapan bahawa Bumi berputar mengelilingi Matahari telah dicadangkan seawal abad ke-3 SM oleh Aristarchus dari Samos, yang telah dipengaruhi oleh konsep yang dikemukakan oleh Philolaus dari Croton (c. 470 – 385 SM). Pada abad ke-5 SM, ahli falsafah Yunani Philolaus dan Hicetas mempunyai pemikiran pada masa yang berbeza bahawa Bumi berbentuk sfera dan berputar mengelilingi api pusat "mistik", dan bahawa api ini mengawal alam semesta. Pada zaman pertengahan Eropah, walau bagaimanapun, heliosentrisme Aristarchus tidak menarik perhatian, mungkin disebabkan oleh kehilangan karya saintifik pada zaman Helenistik.

Hanya pada abad ke-16, model matematik sistem heliosentrik telah dibentangkan pada zaman Renaissance oleh ahli matematik, ahli astronomi, dan ulama Katolik, Nicolaus Copernicus, yang membawa kepada Revolusi Copernicus. Pada tahun 1576, Thomas Digges menerbitkan sistem Copernicus yang diubah suai. Pengubahsuaiannya menghampiri pemerhatian moden. Pada abad berikutnya, Johannes Kepler memperkenalkan orbit elips, dan Galileo Galilei mempersembahkan pemerhatian sokongan yang dibuat menggunakan teleskop.

Dengan pemerhatian William Herschel, Friedrich Bessel, dan ahli astronomi lain, telah disedari bahawa walaupun Matahari berhampiran dengan pusat bari Sistem Suria, tetapi ia bukanlah pusat alam semesta. Astronomi moden tidak menemui mahupun menetapkan mana-mana pusat alam semesta.

## Nota

## Rujukan

### Petikan

### Sumber

* Baker, A. and Chapter, L. (2002), "Part 4: The Sciences". In M. M. Sharif, "A History of Muslim Philosophy", *Philosophia Islamica*.
* 
* 
* 
* 
* 
* 
*  A searchable online copy is available on the Institute and Museum of the History of Science, Florence, and a brief overview of *Le Opere* is available at  , and here.
* 
* 
* 
* 
* 
* 
* 
* 
* 
*  Available from the .
* Koyré, Alexandre (1957). *From the Closed World to the Infinite Universe*. Baltimore: Johns Hopkins Univ. Pr.
* 
* . Original edition by Desclee (New York, 1966)
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Pautan luar

* 
* The Heliocentric Pantheon: An Interview with Walter Murch
*  - The development of the Heliocentric model with the contributions of Nicolaus Copernicus, Giordano Bruno, Tycho Brahe, Galileo Galilei and Johannes Kepler
Penembakan Pasar Or Tor Kor 2025

Pada 28 Julai 2025, jam 12:31 ICT (UTC+7), satu penembakan berlaku di Pasar Or Tor Kor (, ) di Bangkok, Thailand. 

Seorang lelaki bersenjata tanpa ampun menembak ke arah orang ramai di pasar berhampiran dengan pusat derma, membunuh empat pengawal keselamatan, seorang penjual di kedai dan mencederakan dua wanita. Lelaki bersenjata itu kemudian melakukan bunuh diri.

## Latar belakang
Tingkat kepemilikan senjata api di Thailand oleh rakyat awam ialah salah satu yang tertinggi di Asia. Dijangka jumlah kepemilikan senjata api di negara ini ialah lebih dari 10,34 juta atau lebih dari 10% keseluruhan populasi. Tidak menghairankan jika berlaku pembunuhan atau jenayah yang melibatkan senjata api.

Pasar Or Tor Kor ialah pasar daging besar di Khet Bang Sue di Bangkok dan berhampiran dengan Pasar Chatuchak.

## Peristiwa
Penjenayah yang sudah berumur 61 tahun dengan cepat merampas sebuah taksi di dekat Taman SC, mencederakan driver dan memaksakannya untuk bergerak ke Pasar Or Tor Kor. Selepas keluar di Pintu 1, dia menembaki pengawal keselamatan, membunuh tiga orang pada pukul 12.31.

Selepas menembaki mereka, si penjenayah mengejar orang yang bernama "Bapak Nan". Menembak siapa saja yang menghalangi jalan, termasuk seorang penjual di kedai yang mencuba menghentikannya. Peluru liar juga mencederakan dua perempuan. Selepas membunuh mereka, dia duduk di kerusi dan melubangi kepalanya sendiri.

Kedua perempuan yang terluka dibawa ke Hospital Antarabangsa Phyathai 2.

## Penjenayah
Penjenayah diketahui bernama sebagai Noi Praidaen, seorang penjual di kedai berumur 61 tahun dari amphoe Khong, Nakhon Ratchasima. Praidaen telah lama menyimpan dendam kepada "Bapak Nan" dan beberapa kawannya. Kemarahan memuncak pada 2020, ketika itu Praidaen menghantarkan dan menemani isterinya berjualan makanan kering di pasar. Nan kemudian "menggaris" kereta Praidean, hal itu tidak hanya dilakukannya sekali. Menurut perkataan isterinya, Nan juga terus mencabar Praidaen untuk bertarung.

## Lihat juga
* Jenayah di Thailand

## Rujukan
Perataan

**Perataan** atau **kepesekan** ialah ukuran mampatan bulatan atau sfera sepanjang diameter yang masing-masing adalah untuk membentuk elips atau elipsoid revolusi (sferoid). Istilah lain yang digunakan ialah **keeliptikan**, atau **keoblatan**. Tatanama biasa untuk perataan ialah f dan definisinya dari segi paksi separa a dan b pada elips atau ellipsoid yang terhasil ialah

:  f =\frac {a - b}{a}.

*Faktor mampatan* ialah b/a dalam setiap kes; untuk elips, faktor ini juga merupakan nisbah bidangnya .

## Pentakrifan
Terdapat tiga varian: nilai perataan f,  kadangkala dipanggil *perataan pertama*, serta dua lagi jenis "perataan" f' dan n, masing-masing kadangkala dipanggil *perataan kedua* dengan kadangkala hanya diberi satu simbol sahaja, atau kadangkala setiap satunya dipanggil *perataan kedua* dan *perataan ketiga*.

Dalam perkara berikut, a ialah dimensi yang lebih besar (contohnya paksi semi major), manakala b pula merupakan dimensi yang lebih kecil (paksi semi minor). Semua perataan adalah sifar untuk bentuk bulatan ().

## Identiti
Nilai perataan boleh dikaitkan antara satu sama lain:

: \begin{align}
f = \frac{2n}{1 + n}, \\[5mu]
n = \frac{f}{2 - f}.
\end{align}

Nilai-nilai perataan juga berkaitan dengan parameter elips yang lain. Contohnya:

: \begin{align}
\frac ba &= 1-f = \frac{1-n}{1+n}, \\[5mu]
e^2 &= 2f-f^2 = \frac{4n}{(1+n)^2}, \\[5mu]
f &= 1-\sqrt{1-e^2},
\end{align}

dengan e mewakili nilai kesipian.

## Rujukan
Ketumbukan Udara Pertama

**Ketumbukan Udara Pertama** () ialah sebuah Ketumbukan Udara dalam Tentera Udara Soviet yang berkhidmat semasa Perang Dunia Kedua. Ia ditubuhkan pada 10 Mei 1942, dalam Barisan Barat Soviet, dan dinamakan semula sebagai Ketumbukan Udara Ke-26 pada 10 Januari 1949, di Wilayah Tentera Belarusia.

Selepas perang, ia dibentuk semula pada 1 Julai 1957 dan aktif sehingga tahun 1998.

## Struktur pemerintahan
Sumber: Militera.lib.ru
Panglima:
*Leftenan Jeneral Udara Timofei Kutsevalov (Mei–Jun 1942)
*Mejar Jeneral Udara Sergei Khudyakov (Jun 1942 – Mei 1943)
*Leftenan Jeneral Udara Mikhail Mikhaylovich Gromov (Mei 1943 – Julai 1944)
*Kolonel Jeneral Udara Timofey Khryukin (Julai 1944 – Mei 1945)

Ketua Staf:
*Mejar Jeneral Udara Aleksandr S. Pronin (5 Mei 1942 – 9 Ogos 1944)
*Mejar Jeneral Udara Ivan M. Belov (12 Februari – Mei, 1945)

## Rujukan

*
Ketumbukan Udara Ke-2

**Ketumbukan Udara Ke-2** (; 2 VA) ialah sebuah ketumbukan udara dalam Tentera Udara Merah (Tentera Udara Soviet) semasa Perang Dunia Kedua.

Ditubuhkan pada Mei 1942, ketumbukan ini berjuang dalam Pertempuran Stalingrad dan merupakan salah satu formasi udara utama Soviet dalam Pertempuran Kursk dan Pertempuran Dnieper. Sepanjang dua tahun terakhir perang, ketumbukan ini memberikan sokongan udara kepada pasukan Soviet di bawah Barisan Pertama Ukraine, termasuk dalam Penyerangan Lvov-Sandomierz, Penyerangan Berlin, dan Penyerangan Prague.

Selepas tamat perang, ketumbukan ini ditempatkan di Austria dan Hungary sebagai sebahagian daripada angkatan pendudukan Soviet. Ia dinamakan semula pada tahun 1949 sebagai **Ketumbukan Udara Ke-59**, dan kemudiannya dibubarkan pada tahun 1955 apabila tentera Soviet berundur dari Austria.

## Para panglima
Ketumbukan ini diperintah oleh:
* 05/05/1942 – Mejar Jeneral Udara Stepan Krasovsky
* 05/07/1942 – Konstantin Smirnov, Kolonel, (Mejar Jeneral Udara dari 17 Oktober 1942);
* 03/27/1943 – Mei 1947 – Stepan Krasovsky, (Krasovsky telah dinaikkan pangkat ke Leftenan Jeneral Udara dengan bermula dari 20 Disember 1942 dan Kolonel Jeneral Udara dari 4 Februari 1944);
* September 1947 - Kolonel Jeneral Stepan Ulyanovich Rubanov
* Julai 1950 - Kolonel Jeneral Vasily Nikolaevich Bibikov
* Julai 1953 - Kolonel Jeneral Georgy Vasilevich Zimin
* Mei 1954 - Kolonel Jeneral David Yakovlevich Slobozhan

## Rujukan

### Petikan

### Bibliografi

* 
* 
* 
*
Ketumbukan Udara Ke-3

**Ketumbukan Udara Ke-3** (3 VA) adalah sebuah ketumbukan udara dalam Angkatan Tentera Soviet semasa Perang Dunia Kedua. Ia telah dibentuk pada 16 Mei 1942, mengikut perintah Komisariat Rakyat bagi Pertahanan bertarikh 5 Mei 1942 berdasarkan Tentera Udara Barisan Kalinin.

## Para panglima
* 05/05/1942 - Mejar Jeneral, Leftenan Jeneral Udara Mikhail Gromov
* 26/05/1943 - Mejar Jeneral Udara, Leftenan Jeneral Udara, Kolonel Jeneral Udara Nikolai Filippovich Papivin

## Rujukan


## Bacaan lanjut
*Anishchenkov, Panteleimon Stepanovich and Vasilii Yerofeyevich Shurinov. Tret'ia vozdushnaia: Voenno-istoricheskii ocherk o boevom puti VVS Kalininskogo fronta i 3-i vozdushnoi armii v gody Velikoi Otechestvennoi voiny. [The Third Air Army: a military-historical essay of the campaign record of the Air Forces of the Kalinin Front and the Third Air Army during the Great Patriotic War] Moscow: Voenizdat, 1984. (Russian)
Cuaca melampau

**Cuaca melampau** termasuk cuaca yang tidak dijangka, tidak biasa, teruk, atau tidak bermusim; cuaca yang taburan sejarahnya melampau—julatnya telah dilihat pada masa lampau. Peristiwa melampau berdasarkan sejarah cuada dirakam lokasi. Jenis utama cuaca melampau termasuk gelombang haba, gelombang sejuk, kemarau, dan peristiwa pemendakan berat atau ribut, seperti siklon tropika. Cuaca melampau boleh ada pelbagai kesan, dari bencana alam seperti banjir dan tanah runtuh ke kos sosial terhadap kesihatan manusia dan ekonomi. Cuaca teruk ialah jenis tertentu cuaca melampau yang menimbulkan risiko kepada kehidupan dan harta.

## Rujukan

## Pautan luar
*Statistics of Weather and Climate Extremes  The University Corporation for Atmospheric Research (UCAR)
*Research forecasts increased chances for stormy weather , Purdue University study
*Severe world weather overview
Simbol astronomi

**Simbol astronomi** ialah simbol gambar niskala yang digunakan untuk melambangkan objek astronomi, gagasan teori dan peristiwa cerapan dalam astronomi Eropah. Bentuk terawal simbol ini muncuk dalam teks papirus Yunani dari lewat baharian. Kodeks Byzantine di mana banyak teks papirus Yunani telah dipelihara diteruskan dan dilanjutkan inventori simbol astronomi. Simbol baru telah dicipta untuk melambangkan banyak planet dan planet minor yang ditemui pada abad ke-18 hingga ke-21.

## Nota kaki

## Rujukan
3D Entertainment

**3D Entertainment** ialah sub-label Trinity Optima Production yang menempatkan artis dalam segmen muzik dangdut yang berpangkalan di Jakarta. Artis ini merupakan graduan acara pencarian bakat Indosiar yang mempunyai kontrak dengan pengurusan Stream Entertainment. Syarikat ini juga merupakan kerjasama antara Trinity Optima Production dan Surya Citra Media sebagai rakan kerja memproses graduan bakat. Syarikat ini ditubuhkan pada penghujung tahun 2016.

## Artis

* Lesti Kejora
* Azmy Z
* Dila Erista
* Irwan Krisdiyanto
* Reza Zakarya
* Fildan Rahayu
* Putri Isnari
* Putri Jamila
* Aulia
* Siti Badriah
* Lilis Darawangi
* Muhammad Faisal
* Selfi Yamma
* Tiyara Ramadhani
* Meli Nuryani
* Gunawan Muharjan
* Hari Putra
* Ridwan Naibaho
* Findi Artika
* Nabila Ellisa (2018–2022)
* Ahmad Afan Khadafy
* Rahmadonal Muhammad Iqhbal
* Byoode
* JD Eleven
* Owan
* Desofi Rawit
* Dilla Nocil
* Vianita Zahra
* Fauzul Abadi
* Happy Asmara
* Safira Inema
* Vita Alvia
* Rani Zamala
* Cantika Davinca
* Jirayut
* Teguh PS
* Pantura Angels
* Sridevi
* Rabiunahar Rizta Ramdhan (Eby)
* Waode Heni Andraini
* Nia Rose
* Agnes Cefira
* Popsicle
* Ine Sinthya (bersama Maheswara Musik Records)
* Lilis Karlina (bersama Maheswara Musik Records)
* Yulia Citra (bersama Maheswara Musik Records)
* Asep Irama (bersama Maheswara Musik Records)
* Beniqno (bersama Maheswara Musik Records)
* Manis Manja Group (bersama Maheswara Musik Records)

## Pautan luar
*
Pusat Respon Scam Kebangsaan

**Pusat Respons Scam Kebangsaan** (NSRC) atau dalam Bahasa Inggeris **National Scam Response Centre** ialah sebuah pusat kawalan khas di bawah seliaan Polis Diraja Malaysia (PDRM) yang ditubuhkan oleh kerajaan Malaysia bagi menangani penipuan kewangan dalam talian secara pantas dan bersepadu.

NSRC menyediakan saluran aduan pantas melalui talian hotline 997 dan bertindak sebagai pusat sehenti untuk mangsa scam membuat laporan bagi tindakan serta-merta.

## Sejarah

NSRC dilancarkan secara rasmi pada 14 Oktober 2022 sebagai sebahagian daripada inisiatif kerajaan untuk menangani peningkatan kes penipuan dalam talian. Ia diwujudkan menerusi kerjasama antara:
* Polis Diraja Malaysia
* Bank Negara Malaysia
* Suruhanjaya Komunikasi dan Multimedia Malaysia
* Pusat Pencegahan Jenayah Kewangan Nasional
* Institusi kewangan utama Malaysia

## Fungsi dan Operasi

Fungsi utama NSRC termasuk:
* Menerima aduan scam melalui talian hotline 997
* Menyalurkan maklumat kepada institusi kewangan dan agensi penguatkuasaan
* Membantu proses pembekuan akaun penipu
* Menyebarkan kesedaran awam melalui kempen anti-scam

NSRC beroperasi 24 jam sehari, termasuk hari cuti. 

## Pengurusan

Pada Julai 2025, NSRC diserahkan sepenuhnya kepada kendalian Polis Diraja Malaysia melalui Jabatan Siasatan Jenayah Komersial (JSJK) bagi meningkatkan kecekapan operasi. Penyerahan ini melibatkan:
* 139 jawatan baharu untuk staf NSRC dalam PDRM
* Pengukuhan pusat di Cyberjaya untuk integrasi antara agensi. 

## Statistik

* Sehingga Julai 2025, kerugian akibat scam: RM1.6 bilion
* Panggilan harian diterima: Lebih 500 panggilan
* Sejak ditubuhkan hingga Ogos 2023: 122,603 panggilan diterima

## Lokasi

Pada asalnya ia beroperasi di Kuala Lumpur, NSRC dijadualkan berpindah ke Cyberjaya mulai 2 September 2025 sebagai ibu pejabat kekal. Langkah ini diambil untuk mengoptimumkan hubungan dengan agensi berkaitan dan sektor teknologi. 

## Lihat juga
* Polis Diraja Malaysia
* Jabatan Siasatan Jenayah Komersial
* Kementerian Dalam Negeri Malaysia
* Penipuan atas talian di Malaysia

## Rujukan
Ketumbukan Udara dan Pengawal Pertahanan Udara Ke-4

**Ketumbukan Udara dan Pengawal Pertahanan Udara Ke-4** () ialah sebuah ketumbukan udara di bawah Angkatan Aeroangkasa Rusia, sebahagian daripada Wilayah Tentera Selatan dan beribu pejabat di Rostov-on-Don.

**Ketumbukan Udara Ke-4 (''4 Vozdushnaya Armiya'')** merupakan satu formasi Tentera Udara Soviet dan dari 1992 hingga 2009 menjadi sebahagian daripada Tentera Udara Rusia. Sejak 1998, ketumbukan ini dikenali sebagai Ketumbukan Udara dan Pertahanan Udara Ke-4. Ia pertama kali ditubuhkan pada 22 Mei 1942 daripada Tentera Udara Barisan Selatan Soviet, dan bertempur di Perbatasan Timur sehingga tahun 1945. Pada tahun 1949, ia telah dinamakan semula sebagai Ketumbukan Udara Ke-37.Ia telah dibentuk semula pada 4 April 1968 di Poland, dan berkhidmat di sana bersama Kumpulan Tentera Utara selama lebih 20 tahun, sebelum dipindahkan ke Wilayah Tentera Caucasus Utara pada Ogos 1992. Ketibaan pesawat Sukhoi Su-24 telah mengubah secara drastik tugas operasinya pada era 1980-an.

Ia menjadi Markas Tentera Udara dan Pertahanan Udara Ke-4 pada tahun 2009 tetapi telah ditubuh semula sebagai ketumbukan udara pada tahun 2015.

### Para panglima
* 05/07/1942 – Mejar Jeneral Udara Konstantin Vershinin
* 09/08/1942 – Mejar Jeneral Udara Nikolai Naumenko
* 05/01/1943 – Leftenan Jeneral, Kolonel Jeneral Udara Konstantin Vershinin (sehingga pengakhiran perang)
* 05.1946 – 09.1948 – Leftenan Jeneral Udara Vasily Vasilyevich Stepichev

## Lihat juga
* Senarai pangkalan tentera udara di Rusia

## Nota

* 
* Kommersant-Vlast, 2005

## Bacaan lanjut
* Kommersant-Vlast report on the Russian Air Forces (Kommersant-Vlast, State of Russia's Air Forces 2008 No.33 (786) 25 August 2008 )

## Pautan luar
* http://www.rg.ru/2007/03/13/reg-jugrossii/miroshnichenko.html (Ru) – Interview with Miroshnichenko
* http://www.ww2.dk/new/air%20force/regiment/bap/3bap.htm – 3rd Bomber Aviation Regiment
Tiyara Ramadhani

**Tiyara Ramadhani**, atau lebih dikenali sebagai **Rara LIDA** atau **Lady Rara** () merupakan seorang pelakon, pengacara dan penyanyi dangdut Indonesia.

## Biografi
Rara merupakan anak sulung daripada dua beradik, daripada Allahyarham Abdul Rohim dan Tafyati. Beliau mempunyai seorang adik lelaki bernama Arya Saputra.

## Kerjaya
Rara memulakan kerjayanya apabila menyertai uji bakat LIDA 2018 Indosiar wilayah yang diadakan di Palembang, Sumatera Selatan. Pada 4 November 2017, beliau diumumkan sebagai salah seorang daripada 5 finalis yang berhak mewakili wilayah Sumatera Selatan dalam pertandingan Liga Dangdut Indonesia 2018 di Jakarta.

Perjuangan Rara untuk menjadi *naib juara* LIDA 2018 bukanlah mudah. Sehari selepas diisytiharkan lulus uji bakat, bapanya meninggal dunia akibat sakit.

Rara berasal dari keluarga miskin, ibunya bekerja sambilan malah menjadi pemulung. Kisah sedih perjalanan Rara menyentuh hati artis terkenal, Titiek Puspa, dan dia sering memberi sokongan kepada Rara.

Selepas menyertai peraduan LIDA 2018, Rara kembali menyertai acara pencarian bakat Asia yang masih diadakan oleh Indosiar. Bersama pesaingnya, Selfi Yamma mewakili pasukan Indonesia pada musim keempat D'Academy Asia 2018. Dia berjaya memenangi tempat kedua dan namanya semakin dikenali kerana videonya semasa peraduan sentiasa menjadi *trending* di YouTube. Kebolehan Rara menyanyikan lagu dalam pelbagai genre (pop, R&B, soul, dangdut, rock, Melayu, jazz dll) sememangnya diakui oleh pengulas D'Asia. Pada majlis itu, Rara bukan sahaja memenangi tempat kedua, malah turut memenangi single yang lagunya ditulis Adibal.

Pertandingan akhir yang Rara sertai ialah D'Star. Dia mara ke pusingan akhir dan bersaing rapat dengan juara liga dangdut sebelum ini seperti Fildan Rahayu dan Reza Zakarya. Lagu *I Surrender* nyanyian Celine Dion yang dinyanyikan oleh Rara mendapat pujian pemuzik Bebi Romeo dan menjadi *viral* di Indonesia.

## Diskografi
### Single

## Filemografi
### Sinetron

### FTV
* *Kisah Nyata Sang Bintang: Duka Lara Rara* (2018) sebagai Rara
* *Kisah Nyata: Pergi untuk Kerja, Pulang Bawa Masalah* (2019) sebagai Faisa

### Video muzik
* "Jambret Cinta" - Jirayut Afisan (2019)

## Rujukan

## Pautan luar
* 
*
Harimau Jadian (filem 1972)

**Harimau Jadian** merupakan sebuah filem genre drama dan seram Melayu hitam putih yang diterbitkan pada tahun 1972 yang diarahkan oleh M. Amin.

## Sinopsis
Seorang pedagang muda mempelajari seni mengubah dirinya menjadi harimau dengan syarat bahawa dia menanggung beberapa peraturan, dengan menggunakan kemahirannya, dia membalas dendam terhadap mereka yang telah menyeksa dan cuba membahayakan, tetapi berakhir dengan membayar harga muktamad apabila dia melanggar peraturan yang telah dijanjikannya untuk diperhatikan.

## Pelakon

### Pelakon utama
* Malek Selamat sebagai Teruna
* Rohani Yusoff sebagai Comel
* S. Azam
* Osman Zailani

### Pelakon pembantu
* Udo Omar sebagai Penghulu
* Dollah Sarawak sebagai Pak Dollah
* Din Wan Chik
* M. Shahdan 
* Zaharah Ahmad sebagai Isteri Penghulu 
* Habsah Buang sebagai Isteri Pak Dollah

## Rujukan
Plat Arab

**Plat Arab** ialah sebuah plat tektonik kecil di Hemisfera Utara dan Timur.

Ia adalah salah satu daripada tiga plat benua (bersama dengan plat Afrika dan India) yang telah bergerak ke utara dalam sejarah geologi dan bertembung dengan plat Eurasia. Perlanggaran ini mengakibatkan percampuran kepingan plat dan banjaran gunung memanjang di barat dari Pyrene, melintasi Eropah Selatan ke dataran tinggi Iran, membentuk Alborz dan Pergunungan Zagros, ke Himalaya dan banjaran Asia Tenggara.

## Sempadan

Plat Arab kebanyakannya terdiri daripada Semenanjung Arab; ia memanjang ke barat ke Semenanjung Sinai dan Laut Merah dan ke utara ke Masyrik. Sempadan plat ialah:

* Plat Indo-Australia di timur, yakni di zon rekahan Owen
* Dengan plat Afrika di barat dan plat Somalia di selatan, dan plat Indo-Australia di belah timur
* Di barat pula, sempadan sesar sisi kiri dengan plat Afrika dipanggil Trasformasi Laut Mati, dan sempadan mencapah dengan plat Afrika dipanggil Rekahan Laut Merah yang membentang sepanjang Laut Merah;
* Di utara, sempadan menumpu dengan plat Anatolia dan plat Eurasia, termasuk Sesar Anatolia Timur, jalur lipatan dan tujah Zagros, dan Jurang Makran.

## Sejarah
Plat Arab adalah sebahagian daripada plat Afrika semasa kebanyakan Eon Fanerozoik (Paleozoik-Senozoik), sehingga Epok Oligosen ketika Senozoik. Keretakan Laut Merah bermula pada waktu Eosen, dan pemisahan Afrika dan Arab berlaku kira-kira  di Oligosen, dan sejak itu, plat Arab telah bergerak ke arah plat Eurasia. Pembukaan keretakan Laut Merah membawa kepada aktiviti gunung berapi. Ada medan gunung berapi yang dipanggil Harrats Lama, seperti Harrat Khaybar dan Harrat Rahat, meliputi bahagian plat Arab barat. Beberapa aktiviti masih diteruskan terutamanya di sekitar Madinah, dan terdapat letusan biasa di dalam Laut Merah.

Perlanggaran antara plat Arab dan Eurasia menaikkan Pergunungan Zagros di Iran. Oleh sebab plat Arab dan plat Eurasia bertembung, beberapa bandar seperti di tenggara Turki (yang berada di plat Arab) mungkin mengalami gempa bumi, tsunami, dan gunung berapi.

## Negara, wilayah dan bandar
Negara-negara dalam plat tersebut termasuk Bahrain, Djibouti, Iraq, Jordan, Kuwait, Oman, Qatar, Arab Saudi, Syria, Emiriah Arab Bersatu dan Yaman. Kawasan setempat termasuk Pergunungan Anti-Lubnan (Lubnan), bahagian Awdal (Somalia/Somaliland), wilayah Khuzestan (Iran), wilayah Anatolia Tenggara (Turki) dan subkawasan Denkalya Selatan (Eritrea).

Bandar-bandar utama di plat Arab termasuk Amman, Baghdad, Riyadh, Dubai, Jeddah, Doha, Aintab, dan Halab.

## Rujukan
Jabatan Latihan Khidmat Negara Malaysia

**Jabatan Latihan Khidmat Negara** (, singkatan: **JLKN**) ialah agensi kerajaan Malaysia di bawah Kementerian Pertahanan Malaysia yang mengurus pelaksanaan Program Latihan Khidmat Negara (PLKN). JLKN mula diwujudkan pada 30 Oktober 2002, dengan pelaksanaan rasmi PLKN bermula pada 16 Februari 2004. 

## Sejarah
### Penubuhan PLKN (2002–2004)
PLKN diperkenalkan oleh kerajaan pada 30 Oktober 2002 dan pengambilan pertama bermula pada 16 Februari 2004. Program ini diwujudkan bagi membentuk generasi muda yang berdisiplin, berpatriotisme dan bersatu padu. 

### Penamatan PLKN (2018)
Pada 13 Ogos 2018, kerajaan Pakatan Harapan memansuhkan PLKN kerana isu kos tinggi (RM600 juta setahun) dan kritikan terhadap modul program. 

### Pelancaran PLKN 3.0 (2023–kini)
Pada 9 Oktober 2023, kerajaan mengumumkan pelaksanaan semula PLKN sebagai **PLKN 3.0**. Program baharu ini menekankan disiplin ketenteraan dan pembinaan jati diri melalui kerjasama ATM. 

## Fungsi dan Objektif
* Membentuk generasi belia berdisiplin dan patriotik.
* Memupuk perpaduan kaum dan integrasi nasional.
* Membangunkan daya tahan fizikal dan mental belia.
* Menyediakan asas kemahiran pertahanan awam dan khidmat masyarakat. 

## Struktur Organisasi
JLKN diketuai oleh:
* **Ketua Pengarah**: Datuk Ya’cob bin Samiran
* Beroperasi di bawah arahan terus Menteri Pertahanan Malaysia dan Timbalan Menteri Pertahanan Malaysia.

## Pelaksanaan PLKN 3.0 (2025)
Program ini dijalankan di kem tentera dan menggunakan modul 70% latihan ketenteraan asas, 30% kenegaraan dan jati diri.  Kem tersebut mengasingkan jantina dan dijalankan pada 11 Mei 2025 supaya mengelak pergaulan bebas mahupun gangguan seksual

## Modul Latihan
* Latihan Fizikal & Ketenteraan
* -Antara latihan dijalankan oleh pelatih PLKN 3.0 seperti kawad kaki,abseling,rapeling,iktihar hidup,rentas halangan dan latihan asas raifal Colt M16 
* Patriotisme & Kenegaraan
* Khidmat Komuniti
* Pengurusan Diri & Jati Diri

## Isu dan Kritikan
* Kos tinggi pelaksanaan.
* Isu keselamatan (kemalangan semasa latihan).
* Tanggapan indoktrinasi politik oleh pihak tertentu. 

## Undang-undang Berkaitan
Kegagalan hadir tanpa sebab yang sah dan munasabah akan dikenakan tindakan undang-undang denda RM3,000 atau penjara 6 bulan atau kedua-duanya sekali di bawah Akta Latihan Khidmat Negara 2003 (Akta 628). 

## Pautan Luar
* Portal Rasmi JLKN
* Kementerian Pertahanan Malaysia

## Rujukan